COLOCVIU STRATEGIC Nr. 2, 2011 


COLOCVIU STRATEGIC 


UNIVERSITATEA NAȚIONALĂ DE APĂRARE „CAROL l” 
CENTRUL DE STUDII STRATEGICE DE APĂRARE ŞI SECURITATE 


Nr. 2 
2011 


CONSIDERAȚII REFERITOARE 
LA IMPACTUL SECURITĂŢII ECONOMICE 
ASUPRA SECURITĂȚII NAŢIONALE 


Costin HINŢA-DOROFTEI 


CONCLUZII: 


e Evoluția conceptului de securitate, complexi- 
tatea sa deosebită a determinat revizuirea 
modului de analizare a problematicii acestuia. 


e Cunoaşterea realităților economice care au 
reprezentat baza de plecare a tranziţiei în 
România în efortul de a elimina decalajul faţă 
de lumea liberă, este una dintre cheile de 
înțelegere a evenimentelor din istoria noastră 
recentă şi în mod sigur şi pentru înțelegerea 
evoluţiilor din viitorul — sperăm — a cât mai 
puțini ani. 


e Schimbarea mecanismului economic de tip 
comunist şi edificarea tipului de economie 
performantă de tip capitalist a rezultat în 
realizarea unui nou mediu economic în țara 
noastră în care apreciem că S-a produs poate 
într-o mai mică măsură revoluţia tehnologică 
dorită — şi peste care România a sărit în trecut, 
dar care prin activitatea agenţilor economici 
liberi au implementat în mod cert în întreaga 
economie națională semințele roditoare ale 
progresului garantat de profesarea manage- 
mentului modern. 


„Până de curând, „securitatea ” — de obicei înțelea- 
să ca „securitate naţională ” — a însemnat menţinerea 
unor cheltuieli militare ridicate, ca măsură preventivă 
considerată justificată în trecut, când asemenea agre- 
siuni erau considerate unicele amenințări reale la 
adresa supraviețuirii naţionale. Astăzi însă, când în 
atmosferă se eliberează substanțe otrăvitoare ca 
urmare a unor accidente nucleare şi chimice, ce 
răspândesc moartea şi boala pe suprafețe extinse ale 
globului (de exemplu dezastrele de la Cernobil în URSS 
şi Bhopal în India), şi când pericolele unor epidemii (de 
exemplu SIDA) şi catastrofe ce afectează mediul 
înconjurător natural (ca de exemplu „efectul de seră”) 
pot pune în pericol întregul areal natural specific vieții 


umane pe Terra, perspectiva unei viziuni înguste şi 
restrictive a conceptului de securitate pare complet 
anacronică şi nerealistă”!. 

Prăbuşirea Uniunii Sovietice a impus ca o necesitate 
stringentă abandonarea modalităţii tradiționale de ana- 
liză a conceptului de securitate de tip realist bazat pe 
studii politico-militare. „Esența problemei a fost aceea 
că la vremea declinului ei rapid şi imploziei ulterioare, 
Uniunea Sovietică poseda cel puţin a doua forță 
militară care existase în lume. Securitatea Uniunii 
Sovietice a fost compromisă în mod fatal de către 
slăbiciunile fundamentelor ei socio-economice şi ale 
politicii instituționale şi nu de către un deficit de forță 
militară. Implicaţiile acestui fapt au fost acelea că 

ierarhia problemelor din agenda tradiţională de 
securitate susținută de noțiunile de politică „de nivel 
înalt” şi „de nivel coborât” a ignorat, sau cel puţin a 


simplificat interacțiunile foarte complexe între 

chestiunile socio-economice interne şi securitatea 
a2 

statului”. 


Momentul abandonării definitive a modului de 
analiză a conceptului realist de securitate concentrat 
aproape exclusiv pe chestiuni militare l-a reprezentat 
pierderea controlului asupra procesului de reformă de 
către Gorbaciov. „În mod clar, mulți teoreticieni şi 
practicieni ai politicii, toţi foarte influenţi, erau 
conştienţi de crizele interne din Uniunea Sovietică. Cu 
toate acestea, cei care critică noțiunea tradițională de 
securitate susțin că aceste crize nu au primit atenția 
meritată datorită abordării înguste a agendei de 
securitate. Paradigma (neo)realistă găsea dificilă inclu- 
derea chestiunilor socio-economice interne pe agenda 
sa. Argumentul este că acest fapt contribuia la, şi de 
asemenea susținea logica politicii „de nivel” şi „de 
nivel coborât”. Chestiunile de securitate erau consi- 
derate de importanță primară, iar aspectele politico- 
militare, sau politica „de nivel înalt” erau sinonime cu 
securitatea. În acest fel, forțele complexe care acționau 
în cadrul Uniunii Sovietice şi care au condus în cele din 
urmă la prăbuşirea ei, nu erau incluse pe agenda 
securității. În consecință, mulţi teoreticieni şi practi- 
cieni au fost descumpăniţi de sfârşitul brusc al 
războiului rece şi de prăbuşirea Uniunii Sovietice”. 

Noua modalitate de analiză a conceptului de secu- 
ritate a fost oferită de către aşa-numită „Şcoală de la 
Copenhaga” care în scurt timp a devenit numele comun 
pentru întreaga analiză a conceptului de securitate şi al 
elementelor cărora trebuie să li se asigure securitatea. 
Toată această literatură a fost generată de anumiți 
analişti asociați Centrului de la Copenhaga pentru 
cercetare în domeniul păcii şi conflictelor. În mod clar, 
cei mai influenți analişti au fost Barry Buzan şi Ole 
Waever. Activitatea lor inovatoare a contribuit major, şi 
în unele cazuri a reorientat dezbaterea asupra naturii 
studiilor de securitate. 

Şcoala de la Copenhaga a considerat studiile de 
securitate „ca fiind problematice dacă sunt construite 
îngust, în jurul dimensiunii militare a securităţii şi 
excluzând alte dimensiuni”. 

Prin publicarea lucrării „People, States and Fear” 
(„Popoarele, Statele şi Teama”), Barry Buzan a oferit 
suportul teoretic necesar de analiză a conceptului de 
securitate prin includerea altor tipuri de securitate 
alături de cea militară. 


„Prima analiză cuprinzătoare care a lansat ideea 
diferitelor sensuri ale securităţii, şi care a contribuit la 
includerea acestei perspective pe agenda academică, a 
fost făcută în cartea lui Barry Buzan „Popoare, State şi 
Teamă ” publicată în 1983. Datorită apariției ei în 
timpul primei administrații Reagan şi la mijlocul a ceea 
ce unii numeau un „al doilea Război Rece”, cartea a 
avut un impact real. lar publicarea ediției a doua în 
1991 a avut un impact şi mai mare”. „Buzan prezintă 
sistemul internaţional, statele şi indivizii ca obiecte de 
referinţă, iar peisajul militar, politic, economic, societal 
şi de mediu ca surse de ameninţare potenţiale la adresa 
acelor obiecte de referință. Acesta este un punct de 
plecare pentru a desluşi complexităţile înţelegerii clare 
a „problemei ” securităţii. Poate că cea mai dezbătută 
dintre aceste dileme priveşte măsura în care este util să 
privilegiem oricare dintre obiectele de referință ale 
securităţii. Dezbaterea cea mai puternică s-a concentrat 
asupra pretențiilor rivale ale statelor şi indivizilor 
asupra poziţiei de referenți primari ai securității. 
Această dilemă a fost enunțată cel mai clar de către 
Ken Booth atunci când a întrebat: „Testul cel mai 
simplu se referă la obiectul de referinţă principal: 
statele sau oamenii? Securitatea cui anume este pe 
primul plan?” Pentru Buzan, răspunsul, cel puţin în 
„Popoarele, Statele şi Teama” este acela că la nivelul 
conceptual elementul central al securităţii trebuie să fie 
statul”. Astfel, extrem de important, Barry Buzan 
consideră că „doar la nivelul statului se formulează, în 
cea mai mare măsură, politici care să asigure 
securitatea”. Pentru că „securitatea economică a unei 
societăţi este însă mai mult decăt securitatea economică 
a agenţilor săi economici sau a pieţei. Chestiunea este 
legată de rolul statului în economie”. 

Barry Buzan examinând „extrem de dificila idee a 
securităţii economice” , subliniază că „economia națio- 
nală face parte într-un anumit sens din baza fizică a 
statului”, iar „amenințările economice sunt, fără îndo- 
ială, cele mai înșelătoare şi mai dificil de dominat, din 
cadrul securităţii naționale", „de aceea, într-un sistem 
de piață, există un număr şi o varietate uriaşă de 
amenințări economice”? astfel încât „amenințările eco- 
nomice seamănă cu un atac la adresa statului”. 
Astfel, gândirea Şcolii de la Copenhaga „a influențat 
politica majorității statelor membre ale organizațiilor 
de securitate. În 1991, la întâlnirea la nivel înalt de la 
Roma, NATO a decretat — în limbajul clasic al Şcolii de 
la Copenhaga — că securitatea are acum cinci dimen- 
siuni: militară, societală, politică, economică şi de 
mediu. 


Autorul este locotenent-colonel şi activează în cadrul Statului Major General al Ministerului Apărării 
Naţionale. De asemenea, deține şi calitatea de doctorand al Universităţii Naţionale de Apărare „Carol I” în 


domeniul „Ştiinţe militare” fiind interesat de interconexiunile existente între securitatea economică şi 


securitatea națională. 

Şcoala de la Copenhaga nu a influențat doar 
modul în care cercetătorii analizează conceptul de 
securitate; ea a avut impact şi asupra comunităţii care 
formulează politici”. Organizaţia Tratatului Nord- 
Atlantic „asigură forumul în care au loc consultări în 
orice probleme şi în care ţările membre iau decizii în 
probleme politice şi militare care le pot afecta securi- 
tatea. Organizaţia oferă structurile necesare pentru 
facilitarea  consultărilor şi cooperării între ţările 
membre, în domenii politice, militare şi economice, 
precum şi ştiinţifice sau în afara sferei militare”. 

Potenţialul de putere a unei naţiuni „se apreciază că 
derivă din mai multe surse ce trebuie analizate ca fiind 
un sistem unitar şi echilibrat. Aceste surse sunt: geo- 
grafia, populaţia, economia, voința naţională, condu- 
cerea”. Unii analişti strategici argumentează că „în 
secolul următor, de care ne despart doar puţine luni, 
competiția economică va fi mult mai importantă pentru 
puterea naţională decât competiția militară. Corespun- 
zător acestei viziuni, ei subliniază că principalul accent 
trebuie pus pe fundamentul economic al securităţii 
naţionale”. În acest sens, alt autor consideră că 
„potenţialitatea economică a unui stat se constituie în 
principalul indicator al puterii acestuia”. 

Puterea economică, înțeleasă în sensul capacităţii de 
valorificare a potenţialului economic de care dispune o 
țară, la un moment dat, a permis statului român susți- 
nerea procesului de reformă militară care are drept scop 
„Construirea unei armate moderne, de dimensiuni adec- 
vate, flexibilă şi mobilă, cu o capacitate de luptă credi- 
bilă ca eficienţă, capabilă să descurajeze şi să facă faţă 
oricărei ameninţări militare externe”. Derularea 
procesului de transformare a Armatei României „va 
avea ca rezultat crearea de capabilități militare caract- 
erizate prin flexibilitate, viteză crescută de reacție şi 
interoperabilitate””. 

Procesul de transformare a Armatei României este 
deosebit de complex, iar obținerea succesului în 
domeniu depinde şi de asigurarea resurselor financiare, 
umane şi materiale necesare pentru susţinerea lui. 
„Elementul principal care determină mărimea, perfor- 
mantele şi eficienţa forțelor armate îl constituie finan- 
țele”?!. Continuarea procesului de reformă a armatei 
„depinde de resursele financiare ale ţării, de capacita- 
tea instituțională a Ministerului Apărării Naţionale de a 
implementa politici, precum şi de corelația acestor 
politici cu măsurile de reformă economică şi capaci- 
tatea instituțională a altor ministere şi agenţii de a-şi 
îndeplini la timp funcțiile cu care au fost învestite. 
Având în vedere aceste cerințe de ordin instituțional, 
cheltuielile militare anuale vor avea o pondere de 2,38 
% în produsul intern brut”, efort care depinde de 
asigurarea unei dezvoltări economice reale. O economie 
puternică, performantă şi competitivă, macro-stabilă, 
dinamică sub raportul ritmului de creştere şi adaptabilă 
funcţional „reprezintă un pilon important al securităţii, 


asigurând condiţii pentru securitatea economică şi 
socială, interesul majorităţii populaţiei pentru susți- 
nerea instituțiilor democratice şi baza necesară pentru 
promovarea iniţiativelor vizând prosperitatea şi secu- 
ritatea națiunii”. 

Efectele procesului tranziției sunt oglindite în 
principal în nivelul de creştere a competitivităţii econo- 
mice, ca rezultat al eforturilor de stabilizare macroeco- 
nomică atât ale statului prin politicile de securitate 
economică derulate, dar şi rezultat indirect al activităţii 
mediului de afaceri privat. Îmbunătăţirea structurală a 
economiei româneşti este rezultatul mai înainte de toate 
a consacrării libertăţii sub forma posibilităţii de alegere 
a soluţiilor economice celor mai rentabile şi celor mai 
eficiente. Inepţiile economice de genul „pierderilor 
planificate” au devenit definitiv istorie. Conturarea ele- 
mentelor de securitate ale noului sistem economic de tip 
capitalist, are la bază realizarea vechiului deziderat al 
restructurării şi retehnologizării economiei, realităţi 
demonstrate de un export promovat în condiţiile cele 
mai grele, care a performat datorită ameliorării nivelului 
calitativ al produselor, devenit un adevărat vârf de lance 
al competiţiei naţiunii noastre cu celelalte națiuni. 

Noua reproporționare a factorului întreprind din 
economie a dus la aşezarea unității economice mici sau 
mijlocii în locul coloşilor industriali, creând posibilități 
de acces la resurse mai eficiente şi determinând echili- 
bre economice de tip nou. Astfel, forța democraţiei este 
dată şi de suma acțiunilor eficiente a tuturor agenților 
economici, care consacră ca axiomă pragmatică a 
securității economice, eficiența. 

Înțelegerea mecanismelor de funcționare a econo- 
miei centralizate din anii comunismului şi a efectelor 
doctrinei economice ale acestuia reprezintă una dintre 
premisele necesare pentru aprecierea evoluţiilor în pla- 
nul securităţii economice a întregii societăți româneşti. 

De asemenea - în opinia noastră - de un real folos îl 
reprezintă conştientizarea efectelor devastatoare pe care 
le poate avea manipularea şi aplicarea unor teorii 
nefundamentate ştiinţific în viaţa întregii comunități 
internaționale şi, în particular, asupra destinelor unei 
națiuni, în scopul contracarării cu fermitate şi în mod 
oportun a acestor falsuri bine camuflate sub un rațio- 
nament sau altul, servind de fapt interese străine de cele 
ale promovării securității economice şi protejării întregii 
construcții sociale a democrației. 

Înțelegerea în mod realist a cerințelor necesare 
menţinerii controlului asupra economiei şi pentru 
depăşirea fiecărei conjuncturi mereu negative oferind, 
însă, de fiecare dată soluţia absolut necesară pentru 
progresul economic reprezintă o performanţă imensă a 
elitelor tehnocraţiei economice româneşti, al cărui rol 
poate că va fi mai bine reliefat în viitor. 

Printr-o colaborare eficientă cu marile instituţii eco- 
nomice internaţionale, tehnocraţia românească a deschis 
poarta economiei globale şi pentru economia naţională, 

permițând realizarea scopului strategic de esență al 
întregului proces de tranziție - modernizarea naţiunii 
române. 

Revoluţia managerială din România reprezintă 
elementul de certitudine al realizării în viitor a unui 
climat de eficiență economică, în măsură să garanteze 
eliminarea decalajelor față de economiile ţărilor vest- 
europene. De asemenea, consolidarea şi perfecţionarea 
activității instituțiilor de piață, pe baza principiului 
liberei concurenţe şi al solidarităţii sociale este un 
obiectiv prioritar. Ea reprezintă „baza unei dezvoltări 
economice sănătoase, capabilă să asigure integrarea 
efectivă a României în Uniunea Europeană, încadrarea 
în exigenţelor globalizării, accesul normal la resurse şi 
pe piețele internaționale, rezistența la fluctuațiile 


economice majore”. 

PROPUNERI: 


v Contracararea cu fermitate a iniţiativelor care pot avea ca rezultat susținerea 
unor interese străine în defavoarea celor naţionale. 

Y Consolidarea şi perfecționarea activităţii instituţiilor de piață pe bazele 
principiului liberei concurente şi al solidarităţii sociale. 

v Promovarea eficienței ca măsură pragmatică în activităţile economiei 
naționale, dar şi în procesul de retehnologizare şi modernizare. 

